Liite 1

# **Linnea2-konsortio vuonna 2015 (Luonnos)**

Voyager-järjestelmän ylläpito ja kehittäminen

Voyager-työryhmät

Toimikaudella 2015 Voyager-työryhmiä on enää yksi: Systeemityöryhmä, kun aineistojen yhteiskäyttöryhmä lakkautettiin.

Systeemityöryhmä

Systeemityöryhmän raporttia toiminnasta ei ole käytettävissä. Ryhmä on kuitenkin kokoontunut kertomusvuonna kolmasti, joista kaksi kertaa etäyhteyksien varassa. Ryhmän toiminta on keskittynyt pitkälti uuden RFID-opiskelijakortin käyttöön kirjastokorttina. Työn tuloksena on dokumentti: ” Uuden opiskelijakortin käyttäminen kirjastokorttina. Tilannekatsaus ja työryhmän suositus lukuvuodeksi 2014-2015 ”. Ryhmän toiminnasta enemmän Voyager-työryhmien wiki-sivuilla: <https://wiki.helsinki.fi/pages/viewpage.action?pageId=84090903>

Laitteisto ja järjestelmän toiminta

Kirjastokonsortioiden käytössä oleva palvelin vaihdettiin vuoden 2015 syksyllä. Sun M9000 korvattiin kolmella Oraclen T5-2 palvelimella (tuotantopalvelimet) ja yhdellä T4-1 palvelimella (ohjauspalvelin). Palvelinten huoltosopimus on voimassa 17.7.2018 asti ja viimeinen leasing –lasku palvelimista tulee vuodenvaihteessa 2018/2019.

Palvelimen vaihdosta johtuen tukipyyntöjä on ollut vuonna 2015 aikaisempia vuosia enemmän. Uusi palvelinympäristö toimii hyvin.

Liitteenä CSC:n laatima vuosiraportti laitteiston toiminnasta liitteenä 3.

Voyager-järjestelmä on vuoden 2015 aikana ollut katkottomasti korkeakoulujen käytössä lukuun ottamatta palvelinalustan vaihtoa marraskuussa. Linnea2 –konsortion kirjastojen tietokantojen siirtymisestä uudelle palvelimelle aiheutui n. puolen vuorokauden käyttökatko. Laatupalavereja on vuonna 2015 pidetty CSC:n kanssa poikkeuksellisesti normaalin neljän sijasta kolme. Vuoden viimeinen palaveri siirrettiin palvelinvaihdon loppuunsaattamisen aikataulujen vuoksi yli vuoden vaihteen.

Osana järjestelmäpalvelua jatkettiin Kansalliskirjastossa Voyagerin ympärille luotujen lisäpalveluitten edelleen kehittämistä. Verkkomaksamisen tuki Vetuma-rajapinnalle saatettiin tuotantokuntoon. Voyager-järjestelmän asiakasviestien hallinta- ja lähetysohjelma NotesHandleriin lisättiin mahdollisuus lähettää grafiikkaa sisältäviä viestejä pelkän tekstin sijaan.

Ohjausryhmän toimintakertomus

Ohjausryhmän kokoonpano 2015

* Riitta Lähdemäki, Tampereen Yliopiston kirjasto
* Minna Niemi-Grundström, Tampereen teknillisen yliopiston kirjasto (pj)
* Ulla Ohvo, Lappeenrannan tiedekirjasto
* Sari Pajula, Eduskunnan kirjasto
* Jarmo Saarti, Itä-Suomen yliopiston kirjasto
* Kuno Öhrman, Svenska handelshögskolan (IT-johtajien edustaja)
* Kristiina Hormia-Poutanen, Kansalliskirjasto
* Valmistelija ja sihteeri: Ari Ahlqvist, Kansalliskirjasto

Ohjausryhmä on vuonna 2015 kokoontunut kerran, 8.4. etäkokouksena Ohjausryhmä käsitteli kokouksessaan on käsitellyt mm. Linnea2-konsortion kustannustenjakoa, Linnea2- konsortion yleiskokousta 24.4.2015.

Tarkemmat tiedot löytyvät pöytäkirjoista,

<https://www.kiwi.fi/display/linnea2/Linnea2-konsortio>.